
Fra ældgammel Tid er det bekjendt, at forskjellige Insekter 
med bidende eller frie Munddele udmærke sig ved, at disse spe- 
cielt ere omdannede til at optage flydende Næring ved Hjælp 
af Sugning. 

Selv er jeg allerede tidligere nærmere gaaet ind paa den ene 
af disse Omdannelser, saaledes som den forekommer hos Dytiscus- 
eller Vandkalve-Larverne, og idet jeg henviser til mine to smaa 
Piecer,” hvori denne Undersøgelse findes, skal jeg ikke nærmere 
gaae ind paa den Kritik, som den har givet Anledning til — 
Kritik kan det undertiden være tilladt at ignorere. Hvad jeg 
her vil vise er ikkun, at det Forhold, vi finde hos Vandkalve- 
Larverne med gjennemborede Kindbakker, ikke er enestaaende 
for denne Familie, men ogsaa forekommer hos andre Billelarver, 
saasom St. Hansormene eller Lampyris-Larverne, og hos Larverne 
af den nærstaaende Familie eller Slægtsgruppe Drilus. 

Til Forstaaelse af Kindbakkernes Bygning skal jeg henvise 
til mine to Figurer, som fremstille den håire Kindbakke af en 
meget stor Lampyris-Larve, som jeg i sin Tid har taget i Algier. 
Fig. 1 fremstiller Kindbakken fraoven, og et Haar, der er brugt 


* »Om Mundens Bygning hos Larverne af Myrmeleontiderne, Hemero- 
bierne og Dytiscerne», Vid. Medd. Naturh. Foren. Kjöbenh. 1879—80, p. 
69—72, samt »Noget mere om Spiracula cribraria og Os clausum, en Replik» 
Ibid. 1883, p. 68—91. 

som Sonde, aa’, sees at stikke ud af Rendens to Aabninger saa- 
vel fortil som bagtil. Selve den forreste Aabning sees hverken 
paa denne eller den anden Figur, da den befinder sig paa Kind- 
bakkens Yderside eller i dens Rygkant ved Enden af den flade 
Fordybning eller aabne Rende, som begynder lige bag Kindbak- 
kens Spids. Den bageste Aabning eller Hul sees derimod tyde- 
ligt paa Figur 1, b, lige foran Kindbakkens Bagrand, og ved 
gunstig Stilling og paafaldende Lys springer Aabningens Kant 
tydeligt frem. Navnlig efter den Discusion, som er fört i mine 
to tidligere her nævnte Afhandlinger, behåver det knap at frem- 
hæves, at denne bageste Aabning ligger frit paa Kindbakkens 
Yderside. 


p2 


1. Højre Kindbakke fraoven. I. Samme Kindbakke franeden. 


aa” Sonde gjennem Renden; å Bageste Aabning af Renden; c Kindbakkens Vedhæng; 
d Senen til Kindbakkens Bõiemuskel; e Senen til Kindbakkens Strekkemuskel ; 
J Et Hjørne af 3:die Metamer med Ledgruben. 


Saavidt gaaer altsaa Ligheden med Vandkalve-Larverne; men 
gaae vi dernæst over til at undersåge Sugningens övrige Mekanisme, 
er Forskjellen meget stor; thi medens Vandkalve-Larverne have 
en saakaldet lukket Mund, og en egentlig Sugning finder Sted 
hos dem paa den Maade, at de bageste Aabninger af Kindbak- 
kernes rørformede Render slutte sig fast til Mundhulens Forhjör- 
ner og derved blive ligesom Slanger, der skrues paa en Suge- 
pompe — saa er Munden hos Lampyris- og Drilus-Larverne altid 
aaben, men opfyldt af en hel Svamp af Börster, som fyldes med 
Byttets Blod. Dernæst, medens hos Vandkalve-Larverne Under- 


196 ENTOMOLOGISK TIDSKRIFT 1886. 


læbe og Kjæber ligge fast forbundne med Kindbakkernes grund- 
deel (s. den Deel af Hovedets Hudskelet, hvorfra disse Munddeel 
gaae ud — efter min Opfattelse Hovedets tredie Melamer) og 
danner Mundhulens Gulv — saa er hos Lampyris-Larverne Un- 
derlæbe og Kjæber meget frit forbundne med Kindbakkernes 
Grunddeel, hvorimod det er Tungen, som hos de sidstnævnte 
Larver lukker Mundhulen fortil og endogsaa med sin Spids 
dækker Kindbakkenes Rod og Rendernes bageste Aabninger. 
Mundhulen kan da aldrig hos Lampyris-Larverne aflukkes til at 
danne en Sugepompe, og endnu mindre kunne Kindbakkernes 
Render fæstes som Slanger til en saadan Pompe. 

Sammenligne vi derpaa selve Kindbakkernes Form og Byg- 
ning hos Vandkalve- og hos Lampyris-Larverne, da see vi, at 
medens de fårstes Kindbakker ere heelt krogdannede og glatte, 
ere de sidstes, ligesom Carab-Larvernes, forsynede med en stærkt 
fremtrædende Tand i Inderranden, en saakaldet Rovtand, og ere 
dertil særdeles haarede, navnlig paa Undersiden. 

Spörges der endeligt om Betydningen for Larvernes Liv af 
disse Render, da maa det vel erindres, at Lampyris- og Drilus- 
Larverne ere bekjendte som Snegleædere. Det vil da med det 
Samme være tydeligt, at Sneglenes tykke Hud og det Sliimlag, 
som omgiver Sneglenes Krop, og som, naar Dyret irriteres, voxer 
saa betydeligt i Mægtighed, lægge store Vanskeligheder i Veien 
for de her omtalte Larver for at naae ind til Sneglenes Blod; 
gjennembores derimod Hud og Sliimlag af de lange Kindbakker, 
vil Sneglenes Blod let gjennem Renderne ledes ind til Mundens 
Svamp og derfra fåres ind i Mundhulen og Svælget. 


